Man se arms byna by fabriek vergruisŉ Man wat by ŉ fabriek in KwaZulu-Natal werk, se arms is byna vergruis nadat dit in ŉ masjien, wat karton druk, vasgesit het. Vanessa Jackson, ŉ woordvoerder van ER24, het Maandag gesê die 32-jarige werker is na ŉ nabygeleë hospitaal in Westmead geneem, nadat die masjien sy arms gedruk het.“Die man het verskeie gebreekte bene in sy arms, en ‘n gedeelte van sy vel het afgekom,” het Jackson gesê. Die departement van arbeid ondersoek die ongeluk.